Gabriel Loza Tellería

Gabriel Loza Tellería er en boliviansk økonom, som var midlertidig sentralbanksjef for Bolivias sentralbank fra 2008 til 2010. 

Tellería er utdannet innen «Business engineering» ved Universidad de Chile, og ved Universidad Católica Boliviana. Han har en Master of Business Administration-grad, og har også studert utenrikshandel.

Han har også tidligere jobbet for sentralbanken; fra desember 1995 til oktober 2004 var han rådgiver og funksjonær. Han har også jobbet i ni år i Cartagena-avtalen (i dag Det andiske fellesskap), og han har vært rådgiver for GTZ, FNs utviklingsprogram og Verdensbanken. 

Fram til 2008 var han minister for utviklingsplanlegging og (Ministro de Planificación del Desarrollo), før han 5. november 2008 ble utpekt som fungerende sentralbanksjef, etter Raúl Garrón Claure. Tellería ble 15. november 2010 erstattet av Marcelo Zabalaga.

Eksterne lenker
 Bolivias sentralbank – Gabriel Loza Telleria, New Central Bank President Bolivia

Sentralbanksjefer
Bolivianske økonomer
Fødselsår ikke oppgitt